Absolventskej stáže sa môžu zúčastniť študenti a študentky všetkých stupňov štúdia dennej aj externej formy. Na absolventskú stáž sa záujemci a záujemkyne prihlasujú ešte počas štúdia, avšak jej realizácia prebieha po ukončení štúdia. Minimálna dĺžka absolventskej stáže je 2 mesiace a jej trvanie sa započítava do maximálneho počtu mesiacov, ktoré môžu študenti a študentky stráviť na mobilite v rámci stupňa, počas ktorého si podali žiadosť o účasť na stáži. Zároveň univerzita poskytne účastníkovi dlhodobej stáže pre čerstvého absolventa grant maximálne do výšky pokrývajúcej 2 mesiace fyzickej mobility v zahraničí. Uvedené pravidlo sa vzťahuje na všetkých študentov, ktorí sa stanú absolventmi v ak. roku 2022/2023.